CELEX: 62017CN0222
Language: hr
Date: 2017-04-27 00:00:00
Title: Predmet C-222/17 P: Žalba koju su 27. travnja 2017. podnijeli Plásticos Españoles, S. A. (ASPLA) i Armando Álvarez, S. A. protiv presude Općeg suda (treće prošireno vijeće) od 17. veljače 2017. u predmetu T-40/15, ASPLA i Armando Álvarez protiv Europske unije

3.7.2017   
            
            
               HR
            
            
               Službeni list Europske unije
            
            
               C 213/22
            
         Žalba koju su 27. travnja 2017. podnijeli Plásticos Españoles, S. A. (ASPLA) i Armando Álvarez, S. A. protiv presude Općeg suda (treće prošireno vijeće) od 17. veljače 2017. u predmetu T-40/15, ASPLA i Armando Álvarez protiv Europske unije
   (Predmet C-222/17 P)
   (2017/C 213/29)
   Jezik postupka: španjolski
   
      Stranke
   
   
      Žalitelji: Plásticos Españoles, S. A. (ASPLA) i Armando Álvarez, S. A. (zastupnici: S. Moya Izquierdo i M. Troncoso Ferrer, odvjetnici)
   
      Druga stranka u postupku: Europska unija
   
      Žalbeni zahtjev
   
   
               —
            
            
               Žalitelji od Suda zahtijevaju da ukine presudu Općeg suda Europske unije od 17. veljače 2017. u predmetu T-40/15 i naloži Europskoj uniji da žaliteljima plati iznos od 3 495 038,66 eura radi naknade štete nastale zato što je Opći sud Europske unije povrijedio članak 47. drugi stavak Povelje Europske unije o temeljnim pravima, uključujući odgovarajuće kompenzacijske i zatezne kamate.
            
         
      Žalbeni razlozi i glavni argumenti
   
   
               1.
            
            
               Nedostatak u obrazloženju i pogreška koja se tiče prava pri izračunu primjerenog razdoblja između završetka pisanog i otvaranja usmenog dijela postupka.
            
         
               2.
            
            
               Pogreška koja se tiče prava a odnosi se na ocjenu da su kamate na novčanu kaznu šteta.
            
         
               3.
            
            
               Pogreška koja se tiče prava pri primjeni načela zabrane odlučivanja ultra petita.
               
            
         
               4.
            
            
               Povreda prava na obranu žalitelja u vezi s procjenom nastale materijalne štete.
            
         
               5.
            
            
               Pogreška koja se tiče prava jer pobijana presuda sadržava očitu proturječnost u vezi s razdobljem na koje se odnosi naknada štete.